**Darren Moore** (født 22. april 1974) er en engelsk-jamaicansk fotballtrener og tidligere fotballspiller som er manager for Port Vale.

Moore er født og oppvokst i England, men siden han har foreldre fra Jamaica har han valgt å representere dette landet i landslagsfotball.

Biografi
--------

### Klubblag

Darren Moore startet sin karriere i Torquay United i 1992, og han spilte for Torquay fram til sommeren 1995. I august 1995 kjøpte Doncaster Rovers ham for £62 500, og han ble værende i klubben fra South Yorkshire i to sesonger. 

I juni 1997 gikk Moore til Bradford City, og hans første kamp for Bradford var den 27. september 1997 i en ligakamp mot Oxford United. Hans første mål for klubben fra West Yorkshire var mot Birmingham City i august 1998. Darren Moores neste klubbskifte kom i november 1999 da han ble kjøpt av Portsmouth for £500 000. Han debuterte for *Pompey* 20. november 1999 i en ligakamp mot Crewe Alexandra, og 8. april 2000 laget han sitt første mål for klubben fra Hampshire da laget slo Norwich City 2-1 i en ligakamp.

I september 2001 ble Darren Moore kjøpt av West Bromwich Albion for £750 000, og 15. september 2001 spilte han sin første kamp for West Bromwich da laget slo Watford 2-1 i en ligakamp. Hans første mål for denne klubben kom 17. november 2001 i en ligakamp mot Rotherham United. I løpet av de fire og et halv årene han spilte for *The Baggies* fikk han med seg to opprykk til Premier League, men også et nedrykk fra den øverste divisjonen i det engelske ligasystemet. 

Etter å ha fått lite spilletid i West Bromwich i 2005/06 sesongen skrev Darren Moore under på en tre og et halvt år lang kontrakt med Derby County i januar 2006. Han debuterte for Derby den 1. februar 2006 i en ligakamp mot Sheffield United, mens hans første mål for klubben fra Derbyshire kom 11. mars 2006 da klubben slo Burnley 3-0 i en ligakamp. I siste del av 2005/06-sesongen fikk han med seg 14 ligakamper for *the Rams*.

I 2006/07-sesongen kjempet Moore i starten på sesongen sammen med Dean Leacock og Michael Johnson om midtstopperplassene til Derby, men utover i sesongen ble han sammen med Dean Leacock fast førstevalg i midtforsvaret. Totalt spilte Moore 35 ligakamper for Derby, og han fikk også med seg 7 andre obligatoriske kamper for Derby denne sesongen. Han fikk også bokført 4 mål for *the Rams*, og ett av disse målene kom i den siste playoff-semifinalen mot Southampton den 15. mai 2007. Han spilte også hele playoff-finalen den 28. mai 2007 da Derby slo hans gamle klubb West Bromwich 1-0, og dermed kvalifiserte seg til spill i Premier League.

Karriere som spiller
--------------------

|
|  |
|  | Klubb | Klubbforbindelse | Klubbkamper | Ligakamper | Klubbmål | Ligamål | Periode |
| Englands flagg | Torquay United | Kontrakt | 124 | 103 | 12 | 8 | 11/1992 - 05/1995 |
| Englands flagg | Doncaster Rovers | Kontrakt | 84 | 76 | 8 | 7 | 08/1995 - 06/1997 |
| Englands flagg | Bradford City | Kontrakt | 71 | 63 | 4 | 3 | 06/1997 - 11/1999 |
| Englands flagg | Portsmouth | Kontrakt | 66 | 59 | 2 | 2 | 11/1999 - 09/2001 |
| Englands flagg | West Bromwich Albion | Kontrakt | 116 | 104 | 6 | 6 | 09/2001 - 01/2006 |
| Englands flagg | Derby County | Kontrakt | 56 | 49 | 5 | 3 | 01/2006 - |

Meritter
--------

* Ble nummer 2 i 1. divisjon, og rykket opp til Premier League med West Bromwich Albion i 2001/02-sesongen.
* Ble nummer 2 i 1. divisjon, og rykket opp til Premier League med West Bromwich Albion i 2003/04-sesongen.
* Ble nummer 3 i Football League Championship, og rykket opp til Premier League etter å vunnet playoff-finalen med Derby i 2006/07-sesongen.

Referanser
----------

1. ↑   transfermarkt.com, Transfermarkt spiller-ID 3243, besøkt 9. oktober 2017[Hentet fra Wikidata]

Kilder
------

* Rollin, Glenda & Rollin, Jack: *SKYSPORTS FOOTBALL YEARBOOK 2006-07* (side 470). Headline Book Publishing, London. ISBN 0-7553-1526-X

Eksterne lenker
---------------

* (en) Darren Moore – Transfermarkt Rediger på Wikidata

* (en) Darren Moore – Transfermarkt (manager) Rediger på Wikidata

* (en) Darren Moore – national-football-teams.com Rediger på Wikidata

* (en) Darren Moore – WorldFootball.net Rediger på Wikidata

* (en) Darren Moore – Soccerbase.com Rediger på Wikidata

* (en) Darren Moore – FootballDatabase.eu Rediger på Wikidata

* (en) Darren Moore – Soccerway Rediger på Wikidata

* (en) Darren Moore – FBref Rediger på Wikidata